Yaponiya oʻrmonlari
Yaponiya-sezilarli oʻrmon qoplamiga ega mamlakat boʻlib, uning togʻlari janubda subtropik oʻrmonlar, markaziy qismida aralash oʻrmonlar, shimolda ignabargli oʻrmonlar bilan qoplangan. Togʻli landshafti tufayli (hududining 73% togʻlar bilan qoplangan) Yaponiya hududining 68,55% oʻrmonlar egallaydi. Oʻrmon qoplamining bunday yuqori foiziga ega boʻlgan boshqa rivojlangan davlatlar Finlandiya (73,1%), Shvetsiya (68,4%) va Janubiy Koreya (63,7). Taqqoslash uchun, Rossiyada oʻrmonlar mamlakat hududining atigi 49,8 foizini egallaydi. Yaponiyada 25,05 million gektarga yaqin oʻrmonlar mavjud boʻlib, ulardan taxminan 13,48 million gektar (taxminan 50%) tabiiy oʻrmonlar, 10,2 million gektar (taxminan 40%) sunʼiy oʻrmonlar, qolganlari esa bambuk oʻrmonlardir. Yaponiya hududining 2/3 qismidan koʻprogʻini oʻrmonlar va togʻlar, qishloq xoʻjaligi, sanoat yoki yashash uchun yaroqsiz butalar egallaydi. Tez-tez sodir boʻladigan tayfunlar, koʻchkilar va zilzilalar tufayli oʻrmonlarning katta qismi, taxminan 40% sunʼiy plantatsiyalardir. Tabiiy oʻsimliklar hatto zich joylashgan joylarda ham yaxshi saqlanib qolgan. Oʻrmonlarning uchdan bir qismi davlatga tegishli. Kamikochi-Yaponiya Alp tog`laridagi o'rmon o`simliklari to`liq saqlanib qolgan mintaqa. Yaponiya yogʻoch importchisi hisoblanadi. Yaponiya yogʻochga boʻlgan ehtiyojning atigi 20 foizini taʼminlaydi. Mamlakat bugungi kunda yogʻochning taxminan 50 foizini import qiladi, bu asosan Kanadadan import qilinadi. Shu bilan birga, Yaponiya importining jahon importidagi ulushi 14% ni tashkil qiladi.